東宮生日六首 甲午
作者：林光朝
朝代：宋

paragraphs: 仙掌秋容媚，銅樓曉色遲。
猗蘭成漢殿，苞竹入周詩。
鼎卜卿雲合，郊禖彩仗移。
隆興乾道日，建武永平時。
詹事開新府，長秋綴舊儀。
禮經猶下問，易道本生知。
世子家爲法，文王我所師。
誕彌重海潤，清賞一天慈。
九月黄金蕊，千齡白玉巵。
遥聞三殿喜，高頌走天涯。